Մարին Լորֆելին

**Մարի Լորֆելեն** (  ), ֆրանսիացի ֆոտոմոդել, «Միսս Ֆրանսիա 2013» տիտղոսակիր (2012 թվականի դեկտեմբերի 8-ին), որը ներկայացրել է Բուրգունդիան մրցույթում։ «Միսս Աշխարհ 2013» մրցույթում դարձել է 1-ին վիցե միսս։

## Կենսագրություն
## Անձնական կյանք
Սովորել է Լեոնի Ալֆոնս Լամարտինի անվան ճեմարանում, որն ավարտել է 2011 թվականին՝ շատ լավ գնահատականներով։ Ընդունվել է Լիոնի Կլոդ Բեռնարի անվան համալսարանի բժշկական ֆակուլտետ (6-րդ կուրսի ուսանողուհի)։ Երազում էր դառնալ մանկաբույժ կամ մանկաբարձ։ Զբաղմունքներից էր նկարչությունը և նորաձևությունը։ Լիոն ֆուտբոլային ակումբի երկրպագուհի էր, զբաղվում էր նաև թեթև ատլետիկայով (եռացատկ), սահմանել է տարածաշրջանի ռեկորդ 10,8 մ կրտսեր կատեգորիայում։

Մարին Լորֆելին հարաբերությունների մեջ է եղել Քրիստոֆ Մալմեզակի հետ, որը Տահիտիից։ 2019 թվականին նրանք նշանվել են, 2020 թվականի հունվարին հայտարարել են, որ կամուսնանան 2020 թվականի ձմռանը, սակայն COVID-19 համաճարակի պատճառով այն հետաձգվել։ 

2021 թվականի հոկտեմբերին տեղափոխվել է Նոր Կալեդոնիա նշանածի՝ Քրիստոֆի հետ։

2023 թվականի հուլիսի 18-ին Մարին  Instagram-ի իր էջում հայտարարել է Քրիսստոֆից բաժանվելու մասին լուրը։

2023 թվականի սեպտեմբերից հարաբերությունների մեջ է եղել Ստանիսլավ Գրուաուի հետ։

## Մոդելի Կարիերա
Մարին հաղթել է «Միսս Բուրգունդիա  2012» գեղեցկության մրցույթում և ներկայացրել է Բուրգունդիայի տարածաշրջանը «Միսս Ֆրանսիա 2012» մրցույթում։ 2012 թվականի դեկտեմբերի 6-ին Լիմոժ քաղաքում տեղի է ունեցել «Միսս Ֆրանսիա» գեղեցկության 66-րդ մրցույթի սուպեր եզրափակիչը՝ որում Մարինը վստահ հաղթանակ է  տարել՝ հավաքելով հանդիսատեսի ձայների 41,67%-ը, և առաջ անցնելով մրցույթի ֆավորիտներից մեկից՝ «Միսս Տահիտի 2012» Ինարանի Դե Լոնժեից։ Հաղթողին թագադրել է «Միսս Ֆրանսիա 2012» ֆոտոմոդել Դելֆին Վեսպիզեն։

Արդյունքների հրապարակումից հոտո Ֆրանսիայի սևամորթ բնակչության իրավունքների միավորման (CRAN) նախագահ Լուի-Ժարժ Թինը սկանդալային հայտարարություն է արել՝ մրցույթի հաղթողին անվանելով «Չափազանց սպիտակ» և կազմակերպիչներին մեղադրելով աֆրիկյան ծագում ունեցող ֆոտոմոդելին սուպերեզրափակչում հատուկ թույլ չտալու մեջ ( չնայած սուպերեզրափակչում կար աֆրիկյան ծագում ունեցող 8 ֆոտոմոդել և անդրծովյան տարածքների 6 բնիկ մոդել)։ Նրա հասցեին հնչել են կոշտ կշտամբանքներ և պատասխան մեղադրանքներ «Սև ռասիզմի» վերաբերյալ։ Նույն մրցույթը հայտնի է դարձել մեկ այլ սկանդալի պատճառով։ Լորֆելենը հրաժարվել է ներկա գտնվել France 4 հեռուստաալիքի թոքշոուներից մեկին և նրա փոխարեն հարցազրույց է տվել 2001 թվականի մրցույթի հաղթող և «Միսս Պրեստիժ» գեղեցկության մրցույթի կազմակերպիչ Էլոդի Գոսյուենին։

Ինդոնեզիայում կազմակերպված «Միսս աշխարհ 2013» մրցույթին Մարին Լորֆելեն ներկայացրել է Ֆրանսիան (ընդհանուր առմամբ մասնակցել է 131 մասնակից)։ Մարինը դարձել է աշխարհի 1-ի վիցե միսս և ստացել է «Միսս աշխարհ Եվրոպա» տիտղոսը։ Նաև նրա տիտղոսների թվում էին առաջին վիցե միսս լողափի գեղեցկություն և նորաձևություն և 2-րդ վիցե միսս թոփ մոդել։ Նա զբաղեցրել է 6-րդ տեղը «Միսս գեղեցկություն նպատակով» անվանակարգում և հաղթել է լավագույն դիզայներ երեկոյան զգեստ անվանակարգում։

**Բարեգործական գործունեություն**

2013 թվականին Մարին Լորֆելեն մասնակցել է Փարիզի մարաթոնին։ Նաև ստորագրել է փաստաթղթեր, որոնցով թույլ է տվել իր մահվան դեպքում օրգանները օգտագործել կարիքավորներին փոխպատվաստելու համար։

2013-2014 թվականներին Լորֆելեն ելույթ է ունեցել ֆրանսիական «Ֆորթ Բոյար» շոուում։ 2013 թվականին նրա թիմը շոուի ժամանակ շահել է 18 հազար եվրո *Mecenat Chirurgie Cardiaque* բարեգործական կազմակերպության համար, որը վճարում է երեխաների օրգանների փոխպատվաստման համար։ Լորֆելենի կատարած առաջադրանքների թվում էին «ցատկ տարզանկայից», «ստորջրյա հեծանիվ վարելը», «սառը ջրի մեջ ընկղմվելը»:

Մարին երկու անգամ մասնակցել է «Mot de Passe» շոուին (ամերիկյան *Miilion Dollar Password* ծրագրի հիման վրա) և մեկ անգամ «Ով է ուզում դառնալ միլիոնատեր» ծրագրի ֆրանսիական տարբերակին՝ հաղթելով վերջին 48 հազար եվրոն և փոխանցելով ՁԻԱՀ-ի դեմ պայքարի հիմնադրամին։

## Ծանոթագրություններ

Կատեգորիա:Կին
Կատեգորիա:Ֆոտոմոդելներ
Կատեգորիա:Ֆրանսիացի մոդելներ